Akken itent ira i zrint temsal di 20 di yevrir 2016 di temdinin n Teqvaylit. Akken itent ivYa id-ḍrant ama di Tizi anda illa netta ama di vgayet d Tuvirett. Akken itent issudes id-zgant ama d aneḥdur n medden ama d ṭaqa nsen deg ivardan. Akken itent yurga id-fYent xas akken aṭas ur numin ar tura. Akken imenna i d-ewweḍ imi fkan as-d udem medden, rran-d awal i teYri nsen netta d Ferḥat. Iceqqeq uYlaYal n timmunent deg durar n tmurt Ugawa. Ferḥat gemmaḍ-in Vuâziz gemmaḍ-a. Amzun d tirga deg zal qayli acku, nek s timmad-iw, ur YileY ad as ḥedreY i wanect-a xas akken d isseggassen ayagi d nek ttmeslayeY u ttaruY Yef uzarug neY timmunent i tmurt nneY.
Maca akka tura imi tres tegnitt, teYli-d cwiṭ n tasmuḍi Yef iqerray d tmelYiYin, issefk ad nefreẓ avrid ara neṭṭef sya d afella. Issefk a nenjer tivridtin ara aY yawin ar uvrid ameqran akken ur nettegririv ara, akken ur nettṣub ur nettali, anaY kan avrid nneY srid ar iswi ameqran. Maca avrid atan gar ifassen n Vuâziz assa. Netta d Ferḥat i Yef tsenned taakemt ad tt-refden yerna zemren as imi nekni ak aqlaY yid-sen. Ila asen kan aY tt id frun u ad as fken udem d yisem tuklal tYawsa akken ur ttaYen medden ivardan ur nessawaḍ, akken ur ikeccem ara udavu n Llezzayer ameḥrus iderma nneY am twekka. Ewwed-d wass n tmasit tauqrant u ilaq ad nettgzem di ṛṛay.
Adavu n Llezzayer iḥsel akka tura u ur yufi ara amek aY yuqem tixidas nni is iY ittak tiyitwin si zik. DiYen netta atan iḥar, ur iẓri amek as-iddu i tegnitt. Zik d takriḍt kan i umi issen tikli imi s- yis kan i yedder maca tikkelt agi ikukra imi iwala Iqvayliyen ak refden amemnuY nneY Yef timmunent am yiwen. Iẓra ulamek ara aY isenger d turni. Iḥarkiyen nni d ivaxusen nni is iY-d-ikkat zik daYen ur ccin ara tikkelt agi acku tura ukin yid-sen medden. Macci d Uld Ali Lhadi ur neswi tivṣelt irkan ara isdermen ayen i Yef nevna, macci d Yunes neY d Uyahya ur neḥsiv gar walken aY ara asen tt-id iseqqin am akken numen zik. D ayen tekfa nnya. Assa tameẓẓuYt attan nefka-tt i Vuâziz d Ferḥat. Xas d tamasit tamuqrant fell asen macci sseknen aY-d d akken zemren as. Akken vYun illin assa, allen nneY Yur sen i zzint.
kab_Latn kab_Latn kab_Latn